Diari Oficial de la Generalitat Valenciana


Sumari del DOGV 8543, del 08-05-2019 (2019/4341)

RESOLUCIÓ de 3 d'abril de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Carlos Cristian Lacalle Marquina.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4341


Data del document
:   03-04-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * distinció honorífica

RESOLUCIÓ de 3 d'abril de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Carlos Cristian Lacalle Marquina. [2019/4341]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José Ángel Navarro, en la seua condició d'alcalde de l'Ajuntament de Jalance per a Carlos Cristian Lacalle Marquina, resolc:  
  
Primer  
Concedir la Distinció al Mèrit de Protecció Civil, en la categoria de Felicitació Pública a Carlos Cristian Lacalle Marquina, alferes de la Guàrdia Civil que, durant els dies 11 i 12 d'abril de 2017, va participar com a cap del dispositiu de la cerca d'un ancià perdut entre els termes municipals de Jalance i Jarafuel. Es va encarregar de la direcció de l'operatiu, coordinant els diferents efectius de la Guàrdia Civil, bombers voluntaris i personal de l'Ajuntament i, amb la seua participació directa en la cerca, fins al rescat, en excedir-se notòriament del nivell de compliment dels seus deures cívics i per l'eficàcia dels seus resultats.  
  
  
Segon  
En compliment del que estableix en l'article 12 del Decret 150 de 19 de setembre de 2014, s'inscriurà la present distinció honorífica en el Registre de Distincions de la Generalitat en matèria de Protecció Civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictat, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interés.  
  
L'Eliana, 3 d'abril de 2019.- El director de l'Agència Valenciana de Seguretat i Resposta a les Emergències: José María Ángel Batalla.